LidanRubinov/Halacha-QA huggingface dataset:
שאלה: אמונה: אוף, אני מנסה לכתוב את המכתב הזה כבר זמן רב וכל הזמן לא הולך לי. אני רוצה לשאול שאלות באמונה שמציקות לי. מדוע ה רוצה שנעבוד אותו? מה הקטע של המשחק הזה? למה הוא מצפה מאיתנו דברים? למה הוא ברא אותנו? למה הוא צריך בני אדם? למה הוא צריך אותי? למה העולם קיים? מה זה העולם? למה אנחנו מקריבים את כל חיינו למענו? מה זה למענו? למה יש עונשים בתורה כאלו חמורים? האם אנחנו בכלל עם רחמן? למה הוא לא מתגלה אלינו? למה הגלות כ"כ ארוכה? מה הקטע? לשם מה? אולי זה אומר שהכל שקר? למה סיפור עקידת יצחק הוא מוצדק? למה ה רצה את עם ישראל בכלל? שיתגלה לכל העולם וזהו! למה צריך להתבטל? למה צריך להיכנע לפניו? הרי הוא אשם בבריאתנו. למה יש יצר הרע? למה יש רוע בעולם? למה יש מלחמות? איך ה ברא את העולם? איך הוא קבע כיצד כל דבר יראה? למה ה נסתר??
תשובה: שבוע טוב יש כאן כל כך הרבה שאלות שאי אפשר לענות עליהם במכתב קצר, לכך את צריכה להצטרף למדרשה או מכינה שבה לומדים את כל השאלות הללו לעומק. כל תשובה שתהיה שטחית לא תספק אותך, כיוון שאת רוצה להבין, ואי אפשר לעשות זאת אלא במדרשה או מקום לימודים וברורי אמונה. על כן חפשי לך מקום או מי שיכולה ללמד אותך, זה מקצוע גדול בתורה ויש ללומדו מתחילה ולפרק שאלה שאלה. בהצלחה יהודה הלוי עמיחי מכון התור והארץ מכון התורה והארץ כפר דרום שבי דרום
שאלה: צריכה עצה  הכוונה: אני בחורה בת 23. כבר יותר מחצי שנה שהתחלתי שיעורי נהיגה. כבר בהתחלה היה לי הפחד לנהוג חוסר ביטחון חרדה. ניגשתי ל-2 טסטים וניכשלתי. כמובן שליפני כול טסט התפללתי לקב"ה בתחינה שיעזור לי לעבור את הטסט ב ואמרתי את ברכתו של הרב שמואל אליהו ליפני טסט. בנוסף אני חולמת חלומות שבהם אני לא עוברת טסט או שמשהו משתבש וכמובן שזה משפיע על המצב לרעה. אני אמורה לעבור טסט נוסף בקרוב והפחד להכשל משתק אותי. יש איזשהו סגולה תפילה (פירקי תהילים מסוימים) שיכולים לעזור?
תשובה: בדרך כלל, כשאנו מוצאים את עצמנו במצב זה, נכון יהיה ללכת בשני מסלולים. מסלול אחד, הוא המסלול הייעוצי. מישהו יכול לעזור לך. אפשר להקל עלייך. אפשר להקל על הלחץ והפחד. אין שום סיבה שאת תאלצי לסחוב על כתפייך את המצוקה הקשה, וכל כך ייקל עלייך לגשת לטסט בלי המשא הכבד הזה. המסלול השני הוא התפילה. בחרי את פרקי התהילים שאת מזדהה איתה, אך בעיקר   התפללי לריבונו של עולם במילים שלך ובתחושות שלך. אין משהו חזק יותר מתפילה זו. האם הדברים מתאימים לך?
שאלה: מלחיות: אני מייחדת מלחיות סגורות שונות לבשרי, חלבי ופרווה מכיוון שאני בוזקת מלח מעל סיר שמעלה אדים. שאלותיי הן- 1. האם צריך לנהוג כך גם בתבלינים ובקוביות שום קפואות למשל שאני גם שמה אותן מעל סיר בעודו רותח על האש? 2. במידה ולמשל המלחתי תבשיל פרווה בעודו על האש ומעלה אדים במלחייה בשרית, זה הופך את התבשיל לבשרי? אני צריכה לשמור 6 שעות?? סליחה על האורך פשוט אחת ולתמיד רציתי לדעת. וערב טוב
תשובה: אין חובה לעשות זאת. זה מנהג יפה, אולם האדים אינם אוסרים באופן מיידי את התבלינים. בכל מקרה, זה לא נאסר בדרך זו.
שאלה: חלומות: כבוד הרב חלמתי על בת של שכנה שכל הזמן אני רבה איתה,כי הם משחקים בכדור עשרים וארבע שעות ביום. והם גרים כמה משפחות ביחד וזה הרבה רעש. והם גם מדברים לשון הרע שלא נדע. לשכנה זו יש שתי בנות נשואות, חלמתי על אחת מיהן שאגב הן תאומות,חלמתי שאחת הולכת גם שכן אחר שגם הוא נשוי.כאילו הם חברים. על הפירוש
תשובה: יש רק אדם אחד בעולם שיכול לפרש את החלום. את בעצמך. שאלי את עצמך מה היו התחושות שלך בשעה שחלמת. נסי להיזכר במה שעלה בתוכך תוך כדי חלום. ואלה הדברים שאת רוצה לומר לעצמך דרך החלום. את זו שיכולה לפענח   ובוודאי תצליחי.
שאלה: רוצה להתחזק ולהודות לה  עקב תאונה: לפני מספר חודשים עברתי תאונה חציתי במעבר חצייה הסתכלתי לצדדים והמכונית שהתקרבה אליי לא עצרה לי והתנגשה בי. ניצלתי בנס. ב"ה יצאתי רק עם קצת כחול ברגל ושפשוף. לאחר התאונה הרגשתי שאני חייבת להודות להקב"ה על הנס שאירע לי. הייתי בסניף ואמרתי הגומל אבל עדיין הרגשתי שזה לא מספיק. לא היה לי מישהו שאני יכולה להתייעץ איתו על כך אז החלקתי את העניין של להשתפר ולדבוק יותר בהקב"ה. אני נזכרת בתאונה לעיתים קרובות מאוד וחבל לי שפיספסתי את הרצון שלי להשתפר. הרצון הזה חזר לי קצת והנה אני שואלת אותכם מה לעשות? איך משתפרים? מה לקחת על עצמי?
תשובה: לך! מתנצל על האיחור בתשובה, העומס שהיה לי בזמן האחרון היה גדול, אתך הסליחה. אני מאד מעריך את הרצון שלך להודות לה  על הנס שהיה לך, זה הדבר הכי נכון לעשות, הכרת הטוב שזה אחד העמודים שכל היהדות עומדת עליו, ולא רק להודות, אלא גם הרצון שלך לקחת את הלאה ולהתחזק ולהשתפר! אשרייך! אני ואשתי גם חווינו נס, בלידה של בתי השנייה היה לנו נס בכל ההריון והלידה אמרו לנו שאין סיכוי ונגד כל הסיכויים היא נולדה ברוך ה, והיינו חייבים לציין את הנס, אז עשינו סעודת הודיה, ובנוסף הכנסנו תוכן לסעודה הזאת, אמרתי נשמת כל חי, וספרתי את סיפור הנס, והוספתי דבר תורה ושירים והרגשתי שעשיתי את הדבר הנכון והיה לנו ממש הרגשה מרוממת. אז אני לא יודע אם תוכלי לעשות ממש סעודה אבל אפשר לציין ערב צנוע, בכיבוד קל, שירים של הודיה לה  וקריאת נשמת כל חי, וסיפור הנס ולהוסיף את העניין של כמה חשוב להודות לה וכמה חשוב לפרסם את הנס וההשגחה הפרטית שהיה לך, ולהוסיף דברי חיזוק באמונה ובטחון והשגחה פרטית. מה לקחת על עצמי? כיוון שהנס היה על הצלחת החיים, קחי משהו שקשור להוספת חיים, לנתינת חיים. למשל להוסיף איזה לימוד תורה או שיעור תורה, שהתורה היא נותנת חיים לאדם: "כי הם חיינו ואורך ימינו", "כי מוצאי מצא חיים". אפשר להשקיע בהפצה ולימוד או התנדבות ללמד תלמידים בנושא: "זהירות בדרכים", זה מצווה גדולה שמצילה חיים, ודרך אגב גם להפיץ את הנס שקרה לך תוך כדי לימוד לתלמידים. אפשר ללכת בכיוון אחר, לקחת מצווה או מידה שקשה לך, כמו, שבת, ברכות, ברכת המזון בכוונה, שמירת הלשון, תפילה, כיבוד הורים, או במידות, כעס, ענווה, יראת ה, אהבת ה  והבריות, ויותר לדקדק בהם וללמוד אותם. ואפשר עוד כיוון, לחפש מצווה או מידה כנ"ל, שאת יותר מתחברת אליה, ויותר להתחזק בה. העיקר לקחת את הרצון ולהתרומם לדבקות בה, ולהוסיף ביראת שמים, בתורה ובמצוות ולהיות אנשים גדולים באישיות שלנו. בהצלחה רבה! חן chencorcos gmail.com זה המייל שלי אם תרצי להגיב.
שאלה: סימן היכר: אמא שלי השבוע עשתה בורקס בשר בצורת משולש, האם יש עם זה בעיה? אני יודעת שיש לעשות צורה שונה כי בדרך כלל משולש זה בורקס גבינה, אבל האם יש בעיה עם הבורקסים עם הבשר בצורת משולש שהיא כבר הכינה? (האם יש איסור לאכול מהם או משהו כזה?)
תשובה: לשואלת אפשר לאכול. אמנם לכתחילה יש לעשות צורה שונה כדי למנוע טעויות. אבל בבורקס שנאפה בבית אחרי שכבר נאפה, אפשר לאכול. אפי קיציס
שאלה: שאלות באתר ללא פרסום: לכב הרב, מכיוון שאני חדש באתר, האם ניתן לשלוח שאלות אשר לא יפורסמו באתר ולקבל עליהן תשובות למייל? רוב תודות
תשובה: בוודאי כרבע מהתשובות לא מפורסמות. אנחנו מעדיפים לפרסם, כדי שיותר אנשים יוכלו ללמוד, אולם כל בקשה שלא לפרסם - נענית, ללא יוצא מן הכלל.
שאלה: פינוי מהפלטה והלכות בורר: לכב הרב, 1. האם מותר להוריד כלי אחד מתוך מס כלים המצויים על פלטת שבת בשבת בכדי לצננו לקראת ארוחה קרובה? 2. אם התשובה חיובית, מדוע אין הדבר נחשב תערובת ואילו אם היינו שמים במעורב 2 שקדים ו2 אגוזים והיינו בוררים את האגוזים כפסולת זה היה נחשב (אני חושב) כמלאכת בורר? למה כלים על לוח השחמט אינם נחשבים מלאכת בורר? שאלתי בעבר את כב הרב שאלה דומה הבנתי כפועל יוצא לתשובתו לא ניתן ליתן הגדרה מדוייקת לתערובת במחילה מכב הרב אבל אני מקשה בשנית האם יש כלי כלשהוא בו אני יכול להעזר בכדי להגדיר קובץ של אובייקטים כתערובת, כי אם אין דרך ניתן למתוח את גבול התערובת עד לאבסורד מתוך הכלל של ספק דאורייתא לחומרה. רוב תודות
תשובה: א. בוודאי שמותר להוריד, ומפני מה יהיה אסור. ב. זה לא נחשב כתערובת בשל העובדה שזו לא תערובת. לא כל דבר שניצב ליד השני נחשב כמעורבב איתו. גם אם היו שני שקדים ושני אגוזים על השולחן (ללא כלי) זו לא הייתה תערובת, אלא שני שקדים ושני אגוזים המונחים האחד ליד השני. קשה כמובן לקבל הגדרה ברורה מתי זה תערובת ומתי לא, וזה המקום בו יש להפעיל את השכל הישר ולבחון האם מדובר בתערובת או לא. ג. האם אפשר שיהיו חילוקי דעות בין פוסקים האם מדובר בתערובת או לא? בוודאי, כגון בשאלת ספרים המונחים על השולחן וכדו.
שאלה: יציאה מבית כנסת במהלך שיעור: לכב הרב, לפעמים יש מצבים בהם אני מתפלל מנחה קטנה ולאחריה יש שיעור קצר עד הערבית. לעיתים אני צריך לצאת (לחזור לעבודה או סידורים שונים). מכיוון שאני מתפלל בקצב לא מהיר. לפעמים אני מסיים את התפילה לאחר תחילת השיעור. האם אני יכול לצאת? שמעתי אמירה המיוחסת לחפץ חיים (ואני מקווה שאני מצטט נכון ושהסיפור נכון בכלל), אשר פטר שואל מתפילה וזאת בכדי לא להלבין פניו של מגיד השיעור אשר יכול לסבור בטעות כי היוצא מוצא פגם באופן העברת השיעור על ידו (באותו מקרה השואל התחיל שיעור מבלי שידע שהציבור כבר התפלל מנחה). האם זה נכון לצאת תוך התנצלות בדבר היציאה (יש לי תחושה כי למרות שהמהלך שאולי הוא נכון הלכתית אבל הוא נראה מוזר וקוטע את רצף השיעור. לא תמיד יש הזדמנות לדבר בפרטיות עם מגיד השיעור). רוב תודות
תשובה: יישר כוח על הרגישות ועל הזהירות. אין ספק כי הרגישות של מעביר השיעור היא אחד הדברים שיש להתחשב בו. על כן, הדבר הטוב ביותר הוא לבחון האם אפשר לוותר על היציאה באמצע שיעור. אם לא, האם ניתן לדבר איתו מראש על כך. אם לא, ואין ברירה   מותר לצאת. כלומר, כבודו של מעביר השיעור הוא אחד השיקולים החשובים שצריך לשקול וצריך לנסות גם להיות נאמן לכבודו, וגם להיות נאמן לסדר היום שלך ולנחיצויות שלך. ועל כן, קודם מנסים לעשות כל דבר אפשרי כדי שכלל לא תהיה התנגשות, ורק לאחר מכן עושים את מה שצריך לעשות בזמן הזה.
שאלה: נטילת ידיים: לכב הרב, רציתי לוודא כי אני נוהג נכון. בהשכמת הבוקר: 1. נוטלים ידיים. 2. עושים את הצרכים, שוטפים פנים מצחצחים שיניים. 3. לסיום נוטלים ידיים שנית. 4. יוצאים לשניה מחדר האמבטיה שהידיים רטובות. 5. מברכים על נטיל ידיים 6. מנגבים את הידיים אודה על אישורו או הערותיו של כב הרב לשאלות דלעיל, רוב תודות
תשובה: זו בהחלט אחת הדרכים הנכונות, ויש הטוענים כי היא הנכונה ביותר.
שאלה: יעקב ועשיו: לכב הרב, 1. איני בא לערער חלילה על היותו של עשיו רשע, ברם לו זר אשר היה קורא את התנהלותו של עשיו מבלי לקרוא פרושים היה עשוי לסבור כי הוא אינו רשע. שאלתי הינה מדוע המקרא אשר יודע היטב להצביע על רשעותם של רשעים וחוטאים ("ויעש הרע בעיני ה ") מסתיר היטב את רשעותו של אחד מגדולי הרשעים בהיסטוריה? 2. מה המקור לשיוך של עשיו לגויי המערב ולנצרות הרי יוון ורומא ממנה התפתחה תרבות הנצרות והמערב לא היו קשורים לאדום גאוגרפית ואם מדובר באב רוחני, איזו מורשת רוחנית יש לעשיו? רוב תודות
תשובה: אכן, מקריאת הסיפורים בספר בראשית השאלה האם עשו הוא רשע אם לאוו אינה חדה דיה. ברם, ח לימדו אותנו את סודה של הקריאה לאחור, לאמור: כאשר אנו קוראים את מה שהתפתח מאותו אדם   אנו קוראים לאחור, ומוצאים כי השורשים של כך נראו כבר שם. לדוגמה: בראשית מלכותו של שאול הוא החריש כאשר בני בליעל לא הביאו לו מנחה. אנחנו היינו קוראים את הדברים כמעלה גדולה של שאול, שמחל לאלה שלא קיבלו את מלכותו. ח מבקרים אותו מאוד, וכותבים כי בשל כך הוא איבד את מלכותו. ומדוע? בשל העובדה שבפרקים מאוחרים יותר התברר כי יש לשאול בעיית מנהיגות קשה (לדוגמה: האשמת העם באי-הריגת כל עמלק), והדבר גורם בקריאה לאחור לקרוא מחדש את סיפורי המלכתו. זו הדרך לקרוא גם את סיפורי בראשית, בלי שיהיה כתוב במפורש מה שאתה מחפש. זיהוי אדום עם רומי נעשה כנראה בגלל הורדוס, שהיה עבד אדומי (אדום הוא עשו), וקשור ברומי. זהו כמובן זיהוי רוחני ולא גנרי.
שאלה: ציפורנים ומנהג מקובלים: לכב הרב, איני רוצה להכניס עצמי בלי נדר לגדר של מנהגי מקובלים עם זאת יש לי צורך מסויים שלא להשליך בלי נדר את ציפורניי אלא לקוברם לדוגמה. האם ניתן לנהוג בהנהגה זו מבלי שהדבר יחשב כאילו אני נוהג במנהגי מקובלים באופן אשר יחייב אותי לנהוג במנהגים אחרים? רוב תודות
תשובה: בוודאי. אין שום חובה לנהוג בכל מנהגי המקובלים, ואתה רשאי לנהוג במנהג זה (שהוא קדום גם למנהג המקובלים, ויש לו גם תוקף הלכתי גדול יותר).
שאלה: כשרות על מוצרים טבעיים:. על תוסף תזונה טיבעי: שמן זרעי המפ של חברת pukka ישנו הכשר של בדצ איגוד הרבנים. ועל שאר המוצרים שלהם לא מופיע הכשר שאלי, א: האם צריך הכשר על מוצרים שהרכיבים הרשומים בהם הם צמחים בלבד ללא שום תוספת ואורגניים ומשמשים לרפואה וחיזוק הגוף ואף מיוצרים בחו"ל? אודה על תשובה, יוסף.
תשובה: 1. איגוד הרבנים הוא רמת כשרות מהדרין 2. כל מוצר זקוק לכשרות. יש גם "צמחים" האסורים באכילה, למשל חיטה "חדשה" שהוא איסור דאורייתא וסתם יין של גוים (כל דבר שעשוי שענבים סחוטים) שהוא איסור דרבנן ועוד חומרים נוספים. 3. "רפואה", הכוונה לתרופה של אדם שיש לו דרגת חולי של לפחות חולה שאין בו סכנה ולא לחומרים שהם לחיזוק הגוף בלבד. ל"תרופה" יש אפשרות להקל במצבים מסוימים ולא כן המצב בחומרים שאינם תרופות. ובכל אופן ישנם פוסקים שמקלים גם בכל דבר שהוא דומה לתרופה משום שאין בו לא כזית איסור ואין בו גם הנאת החך.
שאלה: כשרות: אני אשכנזיאני ספורטאי וקניתי אבקה שנותנת אנרגיה בטעם אבטיח שיש לה כשרות שלא ראיתי, הכשרות זה סמל משושה שבתוכו רשום checkded ומעל המילה כתוב ע פ דין תורה א. האם מותר לי לשתות אותה?ב. אם כבר קניתי אותה כמעט ב300 שקל האם אני יכול למכור אותה למישהו אחר שלא יהיה לי הפסד כספי או שזה לפני עיוור לא תתן מכשול?
תשובה: כדאי שתבדוק מאיזו ארץ המוצר, אולי יש שם גוף רבני שאפשר לזהות אותו. מכל מקום - בלי לוודא שהמוצר כשר אי אפשר לך ליהנות ממנו. אתה ראשי למכור אותו לנכרי. אם לא פתחת אתה יכול לנסות להחזיר אותו לחנות.
שאלה: השתתפות בחתונה בשנת אבל: אבי נפטר לפני ארבעה חודשים. בשנה הקרבה שלוש מחברותיי הקרובות ביותר מתחתנות. איני יכולה לחגוג עימן בשבתות כלה חינה וכדומה, אך האם אני רשאית ללכת ללוות אותן בחופתן מבלי להישאר לסעודה או לריקודים? אבי היה ממוצא אשכנזי. אני נשואה לתימני.
תשובה: לשואלת בשנת אבל על הורים, לא הולכים לחתונה. אם מדובר על קרובי משפחה, נהגו להקל וללכת לחופה, אבל לא להשתתף בסעודה או בריקודים, אלא להגיש קצת לאורחים או לעזור במשהו אחר (אפשר לאכול בחדר אחר וכד ). כאשר מדובר על חברים, לא הולכים לחתונה. אמנם אם מדובר על חברה קרובה שייגרם לה צער רב מאי השתתפותך, יש מתירים להשתתף בחופה ואח"כ ללכת ואפשר לסמוך על כך. אפי קיציס
שאלה: זמן תפילה: קודם כל על האתר המדהים הזה שב"ה באמת פתח לי דלתות. (: רציתי לשאול כמה שאלות. אם באמצע תפילת שמונה עשרה עבר חצות היום התפילה שלי נחשבת? אם סיימתי להתפלל שחרית דקה לפני חצות היום ועשיתי מנחה זה נחשב לי שתי תפילות? ועוד שאלה. איך חסידות חב"ד מתחילה את התפילה אחרי סוף זמנה? בעשר. אמרו לי שזה כי הם לומדים לפני אבל אני מתפללת שם ב"ה וחשוב לי לדעת האם זה ר לומר ק"ש בזמנה לפני התפילה ואז לסיים שם שחרית עד כמה דקות לפני חצות היום? זה משתנה מבנים לבנות? מאשכנזים לספרדים? ושבוע טוב(:
תשובה: לשואלת א. זמן תפילה הוא לא עד חצות היום אלא עד שליש היום. כיום זה יוצא בערך עד שעה 10. אם פספס, אז בדיעבד אפשר להתפלל עד חצות, אבל זה פחות טוב. כיום זה יוצא בשעה 11.48 אם אדם רואה שבאמצע התפילה יגיע חצות היום, לא יתחיל, אלא יחכה לזמן מנחה. ב. זמן תפילת מנחה הוא מחצי שעה אחרי חצות. היום זה יוצא 12.18. ג. לגבי בנות יש מחלוקת בכמה תפילות הן חייבות ביום ואיזה. ובכל אופן, אם את נוהגת להתפלל 2 תפילות עמידה ביום, מן הראוי שהן יהיו בזמן. לכן תשתדלי את שחרית להתפלל לפני סוף שעה רביעית זמנית, ואת תפילת מנחה בזמנה. רק אם אינך יכולה כלל, תתפללי את שחרית עד חצות. לגבי חב"ד, מן הראוי לשאול אותם. אפי קיציס
שאלה: פידיון הבן: אמא שלי היא ממשפחת לוי ואני בע"ה אמורה ללדת בקרוב בן זכר בכור ראשון. אני לא נשואה והאבא הוא ישראל. רציתי לדעת אם בגלל שאמא שלי היא לוי אם אני פתורה מפדיון הבן (במידה ובע"ה הכל יהיה ר) או שאני לא פתורה וחייבת במצווה? על התשובה.
תשובה: וברכת ד  את ישראלית, ולכן הבן שלך חייב בפדיון הבן. בברכת התורה והארץ יהודה הלוי עמיחי מכון התורה והארץ כפר דרום שבי דרום
שאלה: שבת: אם בישלתי לפני שבת סיר מרק והוא מלא בבשר ותפוחי אדמה ואחר כך הכנסתי למקרר האם מותר בשבת להשים את הסיר על הפלאטה?
תשובה: אוכל לח (מרק וכד ) גם אם הוא מבושל אין דרך להניח אותו על הפלטה הדולקת בשבת. הוא חייב להיות חם על הפלטה כבר בכניסת השבת. אם האוכל יבש (פשטידה וכד ) אפשר להניח על גבי סיר או מכסה הפוך גם בשבת. יש מעטים שמקלים ומתירים להניח מרק וכד  על גבי פלטה כבויה בשבת (נניח ב - 8 בבקר) כאשר היא תדלק על ידי שעון שבת בשעה מאוחרת יותר (ב - 9 בבקר). עייני
שאלה: חטא נידה: אתמול חטאתי בחטא ואין לי מושג איך מכפרים עליו. אני מרגישה רע!!! אני לא ככ דתיה, אך דיני נידה תמיד שמרתי. לפני כמה זמן שמתי התקן iud. הורמונלי, וכבר כמעט 3 חדשים אני בנידה. אתמול הייתי עם בעלי כשהיו עדיין סימני נידה והתעלמתי מהם!!! אני עכשיו מאד מתחרטת! מה עושים? בבקשה אני צריכה עזרה, אם אפשר.
תשובה: וברכת ד  א. חרטה ב. וידוי ג. קבלה לעתיד. ד. לחזור על הלכות נידה היטב. ה. לעבור על טעמי מצוות נידה. ו. לתת צדקה. בברכת התורה והארץ יהודה הלוי עמיחי מכון התורה והארץ כפר דרום שבי דרום
שאלה: הדלקת נרות שבת: ושבוע טוב היתי בשיעור תורה הרב אמר שעל פי פסק הלכה של מרן עובדיה יוסף אסור לברך על נרות שבת במקום שבו ברכו כלומר אם אמא שלי ברכה אסור לי לברך למרות שגם אני אמא אצלנו בבית נהוג היה לברך הרב אמר שלהדליק אך בלי ברכה קראנו בשולחן ערוך שנתן לברך מה נכון לעשות מאוד קשה לנו פתאום להפסיק לברך שבוע טוב
תשובה: וברכת ד  אפשר להמשיך לברך כמנהג בית אמא. בברכת התורה והארץ יהודה הלוי עמיחי מכון התורה והארץ כפר דרום שבי דרום
שאלה: סידור תפילה מדוייק של עדות המזרח: יש הרבה סידורים בנוסח ספרדים ועדות המזרח וממש קשה לבחור סידור מדוייק מתאים, יש סידורים שמופיעה בהם : א.פיזמון "האדרת והאמונה"(הייתי במניינים ששרו את זה אחרי "כי לעולם חסדו") ב.זדים או מינים(חיד"ה נגד הרב עובדיה יוסף ) ג.ההמזמן בעברית או בארמית בברכת המזון(עוד לא מצאתי תשובה מקווה שתעזרו בזה) ד.קידוש יום השבת:אם תשיב משבת רגלך.אחרי ושמרו בני ישראל את השבת(עוד לא מצאתי תשובה מקווה שתעזרו בזה). ה.סידורים כמו איש מצליח וכדומה הקדושה בלשון זכר(צריך נקבה). ו.הדלקת נרות לפני או אחרי הברכה(למרות שלפני הברכה) ויש עוד שלל דוגמאות של שינויים האם יש סידור מדוייק?
תשובה: וברכת ד  יש לילך אחר מנהגי בית אבא, ולפי מקום גידולו. ולהמשיך את המסורות המשפחתית. בברכת התורה והארץ יהודה הלוי עמיחי מכון התורה והארץ כפר דרום שבי דרום
שאלה: זוגיות ואמונה: אני בת 21, התחתנתי עם בעלי בן 27 לפני שלושה חודשים. הכרנו כשהייתי ברמה דתית גבוהה והוא ברמה דתית מאד נמוכה. הפער הדתי ביננו היה קשה לגישור ואחרי אינספור פרידות החלטנו לאחר שנתיים של יציאות להתחתן. בעלי תמיד הבטיח שהוא ברמה רוחנית נמוכה מעצם היותו רווק, ושלאחר הנישואין הוא "יחזור בתשובה". לצערי השפעתו עלי גברה במקום זה, ואני ירדתי רוחנית אך עודני מלאת כיסופים וגעגועים לחזור בתשובה, כמו פעם. לאחר שלשה חודשי נישואין אני מרגישה את פעם בחשיבה הרוחנית ביננו, כאשר אני מדברים עם חינוך ילדינו בעתיד וחיפוש מקום מגורים. כל תהליך הנישואין שלנו היה מלווה אצלי עם המון חששות ודאגות, עד שכרגע אני מתלבטת האם עשיתי טעות חמורה שאי אפשר לתקן והמעשה הנכון כרגע הוא גירושין.
תשובה: וברכת ד  שאלות כאלו יש להפנות לרב שמכיר אתכם ויודע את שניכם, הוא יוכל לתת עצה נכונה. כמו כן יש לשמוע את שני הצדדים ולהחליט. על כן גשו שניכם יחד לרב או יועץ נשואין ירא שמים ותשוחחו על כל השאלה. בברכת התורה והארץ יהודה הלוי עמיחי מכון התורה והארץ כפר דרום שבי דרום
שאלה: עיסוק בענייני חולין במשך היום (ניצול הזמן): ו על האתר המקסים הזה שלכם. בהזדמנות זו אגיד על העצות החכמות שלכם שכבר מלוות אותי כ3 שנים מאז שהכרתי את האתר שלכם.יש לי שאלה, בזמן האחרון אני חושבת הרבה על עצם העובדה שרוב החיים שלנו אנו לא עוסקים בלימוד תורה ו תיקון ( בכל אופן אני) אני מרגישה שהחיים שלי הם מירוץ סביב עניינים של חול לדוגמא מבחן גדול במתמטיקה. או לדוגמא עכשיו המון מהזמן שלי הולך על חזרות להכתרה. פתאום עצרתי רגע לחשוב והבנתי שהקשר שלי עם ה מסתכם בתפילה( משמעותית) ביום ושיעור תורה כפעם בשבוע. האם יש ערך בכלל להתקדמות שלי בעולם הזה, התקדמות שהיא לא במובנים של תורה? לדוגמא התקדמות אקדמאית, חיזוק קשרים חברתיים.? אני מאוד מוטרדת מהשאלה הזו.אני לרגע מרגישה שאין משמעות לשעות האינסופית בחזרות להכתרה או למאמץ העילאי שלי בלמידה למבחן. האם אני באמת צריכה להרגיש ככה? לכם!!!
תשובה: לשואלת היקרה. שאלת שאלה מאד עמוקה וחשובה ואני אנסה להתייחס אליה. לפני שאני עונה - כל הכבוד על תשומת הלב לזמן שלך - זה ממש לא מובן מאליו. את צודקת לגמרי שחלק גדול מהחיים שלנו הם חיים של  חול. בסופו של דבר, אנחנו בני אדם ויש לנו הרבה ענינים שמעסיקים אותנו ומטרידים אותנו גם אם הם לא בדיוק ענינים של קודש. מצד שני, צריך לשים לב, שרוב עניני ה חול  הם ענינים שחיוניים עבורינו. אנחנו צריכים ללמוד לבגרות כדי לרכוש מקצוע לחיים כדי שנוכל להתפרנס. אנחנו זקוקים לחברים כדי לשתף אותם וכדי לעזור ולהעזר בהם וכן הלאה. כמובן, יש גם עניני חול שהם  מותרות. אנחנו יכולים להסתדר בלעדיהם. האם זה אומר שלא טוב לעסוק בהם? לא בהכרח. השאלה היא מה היינו עושים במקום, השאלה עד כמה זה משהו  זמני  ועד כמה באופן קבוע את עוסקת בכך וכן הלאה. לכן, ביחס למאמץ העילאי שלך למבחן - הוא בהחלט מאד מוצדק והוא גם מרגיל אותך למאמץ באופן כללי בחיים. ביחס לחזרות להכתרה, זה באמת לא דבר שהוא נצרך, אבל זה לא משהו פסול, ואם את נהנית מכך זה ר גמור. כמובן, אם את יכולה להוסיף תפילה ביום, או להוסיף שיעורי תורה, להוסיף לימוד עצמי מדי יום - זה דבר נפלא ועצום ברכה והצלחה טוביה tsbias1 gmail.com
שאלה: פירות שנקנו בשמיטה מאדם לא מוכר: קנינו כמות גדולה של אשכוליות מאדם לא מוכר שהעמיד דוכן, ולדבריו מכר פירות של חבר שלו. כאשר באנו להפריש תרומות ומעשרות נזכרנו שיתכן שיש בעיה באכילת הפירות בגלל שנת השמיטה, מאחר ואיננו יודעים אם המגדל שומר שמיטה. 1. האם יש בעיה באכילת הפירות? 2. מה בעניין הפרשת תרומות ומעשרות? לתשובתכם אודה. נעמי
תשובה: וברכת ד  מכוון שפירות האשכולית כעת הם של שישית, יש לעשר את האשכוליות ולתת מעשר עני. רק פירות שנה הבאה יהיה בהם דין פירות שביעית. בברכת התורה והארץ יהודה הלוי עמיחי מכון התורה והארץ כפר דרום שבי דרום
שאלה: תרומת קופת צדקה: אני מעוניינת לתרום את הכסף בקופת צדקה שלי לבית כנסת בו אני מתפללת. האם יש עניין לתרום את הכסף כמו שהוא במטבעות?או שזה לא משנה ואני פשוט אצרף את הכסף ואתרום? יום טוב ומבורך.
תשובה: לגבי שאלתך, האם מותר לפרוט את מטבעות מקופת צדקה בשטרות וכדומה. מותר לעשות זאת, בתנאי שלא תפחיתי מהסכום של המטבעות, אלא תוסיפי משהו מסוים. רבה הלל
שאלה: כשרות בשר: אנחנו בישיבה מקפידים על רשימת המומלצים שאתם מפרסמים. רציתי לברר לגבי בשר מעובד שכתוב עליו חלק בפיקוח הרבנות הראשית וישנה רבנות מקומית שנותנת כשרות. האם זה נחשב כמו רמת כשרות של רבנות כללית שנכתב במומלצים שרבנות חלק רבנות ראשית לשיראל. או שזה פחות טוב. (לדוג גולש מעובד שח תפארת בשר בהכשר הרב צטרי נעמן)
תשובה: יש בנושא בשר מעובד הרבה בעיות וזיופים וצריך זהירות מאד גדולה לפני שקונים. תשלחו אלינו את שם החברה ואת ההכשר וננסה לעזור לכם.
שאלה: כשרות: רציתי לברר מה רמת הכשרות במסטיקים של עלית מסוג מאסט בכשרות רבנות נצרת עלית ו-או יו. לא בייצור של מגדים, האם יש בהם ג לטין ובכלל שאלה כללית על כל המסטיקים של עלית האם הם ברמה של מהדרין?
תשובה: מהדרין ואין בו ג לטין.
שאלה: כשרות kf.: מעונינת לברר על כשרות kf הרב ישראל ליכטנשטיין ראב"ד בני ישראל לונדון אנחנו אוכלים רק בכשרות מהדרין בד"ץ וכו
תשובה: עייני:
שאלה: המגיד של השו"ע: הרב, לאחרונה השתתפתי בדיון אודות הספר "מגיד מישרים" המיוחס למרן הבית יוסף. מבחינה אישית, אני מתקשה להכיל את העובדה שאדם שפסק הלכה לכל בית ישראל מספר על מלאך שהתגלה לו. הרי "לא בשמים היא" ומרן כותב כי לפעמים המגיד שיבח את פסיקותיו. גם אם נניח שניתן להסתמך על פסיקות מלאך, עצם ההתגלות קשה לי. הרי אם אבוא אליך עצמי ואומר לך שהתגלה לי מלאך, סביר שתשלח אותי לפסיכיאטר. ב מ
תשובה: לך נראה שאת מערבת כמה מושגים: 1. "לא בשמים היא" - נאמר על ההלכה למעשה. היא לא נפסקת כך גם כאשר יש עדות משמים. וברור שבמצבים רבים היה ויש ותהיה עדות משמים. 2. את כל ספרי ההלכה כתב רבי יוסף קארו אך ורק לפי לימוד וכללי פסיקה וכד  ולא לפי הנחיות המגיד. 3. אחד מעיקרי האמונה הוא להאמין בנבואה (את יכולה לעיין במשנה תורה לרמבם בספר המדע על ההלכות הקשורות לחובה זו). 4. בנבואה יש הרבה מדרגות החל מנבואת משה רבנו וכלה ברוח הקודש המצויה גם היום. המגיד הוא סוג של נבואה במדרגת רוח הקודש אשר זכה רבי יוסף קארו להגיע אליה. ובתפילה שתזכי לנבואה דוד לוי 098987548 הארה - אני חושב שהציונות והעליות לארץ מתחילות מהמגיד האומר לו "לא כל העיתים שוות" ובעקבות כך עולה רבי יוסף קארו וחבורתו לצפת.
שאלה: איך מתמודדים עם ריחוק שנוצר ביני לבין חברה טובה: בזמן האחרון נוצר ריחוק ביני לבין חברה ממש טובה שלי,ניסיתי להבין מה הסיבה, דיברתי איתה,ביקשתי סליחה וחשבתי שהכל עבר ועכשיו הכל ר. אבל, לפני כמה ימים רשמתי משהו בקבוצה של השבט שלנו (משהו שבכלל לא היה אמור לפגוע במישהו! זה היה משהו טכני) והיא הצעצבנה והתחילה לצאת עליי מול כל השבט, אני לא כועסת ולא פגועה,אבל אני לא יודעת מה אני אמורה לעשות להתרחק או לנסות ולדבר איתה
תשובה: יקרה, אני חושבת שלא כדאי להשאיר דברים בלב. טוב שדברת עם החברה אחרי המקרה. מאוד יתכן שנשאר לה עוד כאב או תחושה לא טובה בפנים. יתכן שהתחושה זו היתה נסתרת והרישום בקבוצה של השבט הגביר אצלה את תחושת ההתנגדות לחיבור המחודש ביניכן. אני מציעה לך לפנות אליה שוב בזמן מתאים, רק שתיכן, להישיר מבט, להסתכל לה בעיניים, לבוא בטבעיות, בלי להתנצל על מי שאת אלא על מה שעשית שאולי פגע בה. ולשאול: את עדיין כועסת? לא סלחת על מה שהיה קודם? את מוכנה שנדבר על באמת על מה שאנחנו מרגישות אחת כלפי השניה בלי לטייח ולהעמיד פנים? את יכולה להוסיף כמה החברות ביניכן חשובה לך, כמה את אוהבת אותה והיית רוצה שהקשר ביניכן ימשך ובטוב. אחרי שיחה כזו, אחרי שעשית מה שאת יכולה תגידי את זה לעצמך. אחרי שיחה מלב אל לב, בזמן הנכון, אחרי שהחברה אמרה לך את כל מה שהיא בוחרת להגיד, את עשית את שלך וזהו. מהמקום הזה, את ממשיכה בחיים שלך בנחת, בלי להתחרט או לחפור בעצמך. חשוב שתדעי שיכול להיות שהתגובה הזו של חברה שלך היא תוצאה של דברים שהיא עוברת עם עצמה, דברים שהיא בוחרת לא לשתף אותך כרגע. אם זה כך, קבלי בהבנה. תני לה את המרחב שלה. עד שהיא תחליט שהיא חוזרת כשהיא מאוזנת בתגובות שלה כלפיך ורוצה את החברות הזו. סליחה על העיכוב בתשובה, מקוה שקצת עזרתי, רק טוב ושמחה, נועה,
שאלה: כשרות של ויטמין: האם הויטמין לילדים centrum junior כשר? אם כן, האם אותו ויטמין שקונים בח"ול, איפה שהוא מיוצר, גם כשר? זה נראה אותו דבר רק בלי העברית בקופסה.
תשובה: עיין: החברה כותבת שיש בהם רכיבים של חזיר. לכן הוא אינו כשר.
שאלה: לגבי נדר: שאלה לי אלייך בבקשה לפעמים יש לי במחשבות כמו יצר הרע אני חושבת על דברים לא טובים וחשבתי היום על משהו ואמרתי בלב "אם אני אנדור על דוד(שם של קרוב) אז אולי אני אעשה.(ברשותך לא היתי מעוניינת לשתף) השאלה היא אם נאמר כזה דבר זה הוא נדר?ואם כן איך מתירים? ואם באופן כללי בן אדם נודר בלב האם גם זה נחשב נדר?או רק שאומר זאת במילים.
תשובה: לשואלת נדר הוא דבר מאד חמור. אם קשה לך להחזיק מעמד שלא לעבור על משהו, אז לא בטוח שהנדר יעזור, ואז אם חס ו תכשלי בנדר אז החטא יהיה כפול. לכן זה מאד לא רצוי לנדור. לא זאת הדרך להתמודד עם חולשות. הדרך היא איטית, דרך של חיזוק הטוב, של מאמץ ומאבק, עד שמצליחים. אם כבר נדרת, ראוי ללכת לרב ולעשות התרת הנדר. אפי קיציס